ગયા મહિને પૂર્વોત્તર ભારતમાં થયેલાં તોફાનોનો લાભ લેવા માટે ભારતવિરોધી તત્ત્વોએ સોશિયલ મીડિયાને હથિયાર બનાવ્યું. ભારત પર ત્રાટકેલી કુદરતી આફતો સમયની તસવીરો અને વીડિયો ફૂટેજને આસામનાં તોફાનોના ફોટોઝ સાથે મિક્સ કરવામાં આવ્યાં અને ગૂગલ પ્લસ, ફેસબુક, ટ્વીટર, સંખ્યાબંધ બ્લોગ્સ અને ફોટોવીડિયો અપલોડિંગ સાઇટ્સ વગેરે પર આ બધું એક સાથે દેખાવા લાગ્યું. આસામમાં તોફાનોને કારણે, ભારતના બીજા ભાગોમાં રહેતા પૂર્વોત્તર ભારતના લોકો આમ પણ ચિંતાગ્રસ્ત હતા. એમની ચિંતામાં ઉમેરો થયો અને જુદાં જુદાં શહેરોમાં તેમણે અસલામતીના ભયે ઉચાળા ભરવાના શરુ કર્યા.